Nordjyllands Politi og beredskabet ankom omkring midnat til en gård ved Bratbjerg, hvor et tilhørende stuehus var i brand. Da de ankom til stedet var stuehuset overtændt. Stuehuset endte med at udbrænde og står ikke til at redde. - Der er ikke tegn på noget mistænkeligt, men når vi ikke kan fastslå en brandårsag derude, så tager vi ud og undersøger stedet, og det er det, vi skal senere i dag, oplyser vagtchefen hos Nordjyllands Politi til TV2 Nord. Ifølge politiet var der kvæg i området, men de var ikke i fare, ligesom politiet også oplyser, at huset er ubeboet. Nordjyllands Politi modtog anmeldelsen klokken 23.47 fra en forbipasserende, der kom kørende i sin bil.

Referat:
I dag, onsdag, skal politiet undersøge brandstedet.